text: Грамадская культурніцкая кампанія “Будзьма беларусамі!” прадстаўляе шырокай грамадскасці новы канцэпт – “Культура паляпшае жыццё”. Гэты лозунг ужо добра знаёмы наведнікам рэгіянальных ток-шоў і кірмашоў праектаў, якія ладзіць кампанія па ўсёй краіне. За афіцыйным стартам праекта нас чакаюць новыя актыўнасці, якія не толькі прадэманструюць, што менавіта культура паляпшае жыццё, але і дадуць канкрэтныя прыклады таго, як гэта адбываецца.
  Каардынатар кампаніі “Будзьма беларусамі!” Алена Макоўская так каментуе новы старт: “На нашу думку, гэты слоган найбольш адпавядае таму, чым займаецца кампанія. Як вядома, наша мэта ў паглыбленні нацыянальнай ідэнтычнасці беларусаў. У пачатку года мы правялі сацыялагічнае апытанне, паводле якога больш за 60 % беларусаў лічыць, што культура паляпшае жыццё, але траціна з іх не можа адказаць, як. А тыя, хто ведаюць, як, у асноўным успрымаюць культуру як культуру стасункаў (ветлівасць), культуру побыту (чыстыя вуліцы), ці мастацкую культуру. Мы ж хочам данесці, што культура – гэта ўсё, што складае нашае жыццё, і гэта тое, як мы думаем, на якія каштоўнасці мы абапіраемся. Гэта фактычна сістэма каардынатаў кожнага чалавека. Вось гэтую стваральную функцыю культуры мы імкнемся падкрэсліць у кожным праекце, кожным мерапрыемстве”.
  Раскрыццё мэсэджу кампанія распачынае серыяй адметных відэаролікаў, у якіх героі – паспяховыя, кожны ў сваёй сферы, людзі – распавядаюць пра тое, якім чынам культура змяніла іх жыццё і зрабіла іх рэальнымі трэндсэтэрамі ў медыйным і грамадскім жыцці. Наступны крок – зняць стэрэатып адносна слова “культура” і раскрыць яго маштабнасць, што найперш мяркуецца зрабіць праз вялікую серыю (40!) інтэрв’ю з выбітнымі беларусамі.
  Каардынатар кампаніі Ніна Шыдлоўская: “Важна адзначыць, што фраза “Культура паляпшае жыццё” ўжо добра знаёмая наведнікам рэгіянальных ток-шоў і “Кірмашоў праектаў”, якія ладзіць кампанія па ўсёй Беларусі з восені 2012 года. Правёўшы шэраг мерапрыемстваў у рэгіёнах, мы пабачылі, што шматлікія цікавыя ідэі і ёсць па сутнасці адказам на пытанне: якім чынам культура можа палепшыць жыццё ў канкрэтным месцы, у канкрэтны час. Калі ідэя становіцца рэальным праектам, тады да яе далучаюцца іншыя людзі, з’яўляюцца аднадумцы, і гэта прыносіць вялікую карысць і асобна ўзятаму гораду, і кожнаму чалавеку, і ўсёй краіне. Таму галоўная мэта новай камунікацыйнай стратэгіі кампаніі “Будзьма беларусамі!” – змена стаўлення да культуры як да пасіўнага, дэкаратыўнага элементу, які не здольны ўплываць на якасць жыцця штодня і ў перспектыве”.
  Он-лайн прэзентацыя новага канцэпту пачынаецца чатырма крэатыўнымі відэа-ролікамі, якія па чарзе будуць прадстаўленыя шырокаму гледачу. Першым у прадстаўленні канцэпту “трымае ўдар” і выводзіць ідэю на шырокія экраны герой роліку нумар адзін – вядомы беларускі баец Віталь Гуркоў. Следам за ім у нечаканым ракурсе на экранах з’явяцца аніматар Юлія Рудзіцкая і (у выглядзе, пазбаўленым гендарных стэрэатыпаў!) рэкламіст Сяргей Скараход. Закрые відэа-серыю чацвёрты ролік, у якім нас чакае сапраўднае папуры беларускіх зорак, што падзеляцца сваімі досыць нечаканымі думкамі і падыходамі адносна беларускай культуры і актыўнай жыццёвай пазіцыі.
  А штотыдзень, кожную сераду, пачынаючы з 22 траўня, на сайце кампаніі budzma.by будуць з’яўляцца нечаканыя, адметныя думкі знакавых людзей з розных сфераў у адмысловым журналісцкім праекце.
  Сустракайце: Культура Паляпшае Жыццё!
  На замову грамадскай культурніцкай кампаніі “Будзьма беларусамі!”
  Рэжысёр: Зміцер Вайноўскі
  Крэатыўная ідэя, сцэнар: РА “Францыск-Група”
  Аператары: Сяргей Спасюк, Андрэй Васкрэсенскі
  Кампазітар: Алег Удалееў
  Sounddesign, mixing, mastering – 13STUDIO
  Motiongrapher: Яўген Безгін
  Апошняе ў рубрыцы:
  Каляндар
  Падборка беларускіх календароў на 2023 год
  Напрыканцы года прапануем вам азнаёміцца з падборкай календароў па-беларуску на 2023-ці ад беларускіх мастакоў...
  Афіша
  У Варшаве адбудзецца прэзентацыя фотапраекта «Minsk antizoo. Red mark»
  У пятніцу 2 снежня ў Беларускім моладзевым хабе адбудзецца прэзентацыя фотапраекта «Minsk antizoo. Red mark». Гэты...
  Краіна
  Старажытны калядны Мінск пабудавалі ў гандлёва-забаўляльным цэнтры (шмат фота)
  Яшчэ з апошніх тыдняў лістапада мінчане і госці сталіцы дзясяткамі тысяч пачалі прыязджаць на цудоўна пабудаваны...
  Грамадства
  «Новаствораныя не люблю і не выкарыстоўваю», «яны робяць дасягненні жанчыны заўважнымі». Як беларускі ставяцца да фемінітываў
  Якія эмоцыі ў вас выклікаюць словы «прафесарка», «дырэктарка»? Раздражненне, абыякавасць ці гонар? Ці лічыце вы фемінітывы...
  Апошнія навіны
  Каляндар
  Падборка беларускіх календароў на 2023 год
  Афіша
  У Варшаве адбудзецца прэзентацыя фотапраекта «Minsk antizoo. Red mark»
  Краіна
  Старажытны калядны Мінск пабудавалі ў гандлёва-забаўляльным цэнтры (шмат фота)
  Грамадства
  «Новаствораныя не люблю і не выкарыстоўваю», «яны робяць дасягненні жанчыны заўважнымі». Як беларускі ставяцца да фемінітываў
  Літаратура Беларусы свету
  Метафізічны трылер і пісьменніца ў выгнанні. Распавядаем пра Вольгу Гапееву, якая атрымала «срэбра» Гедройця
  Грамадства
  Муралы з выявамі чырванакніжных жывёл з’явіліся на сценах дамоў у Дзяржынску і Фаніпалі
  Грамадства
  Сяргей Гаранін: Узаемадапамога і салідарнасць сёння зачынены ў камерах
  Грамадства Літаратура
  «Зберагчы сябе, сваю ідэнтычнасць, мову». Беларуска-ўкраінская паэтка Іна Снарская пра тое, што рабіць беларусам для аднаўлення сувязяў з украінцамі